Vaasan satama

Vaasan satama on Vaasassa, Suomessa sijaitseva satama. Se sijaitsee Vaasan edustalla sijaitsevalla Vaskiluodon saarella, josta on noin neljä kilometriä Vaasan keskustaan. Vaasan satama on pieni pääasiassa öljyä ja kivihiiltä vastaanottava satama, jonka yhteydessä on öljysatama.http://www.kvarkenports.com/finsk-webb/kvarken-ports/tietoa-meista/vaasa.html  Matkustajaliikennettä sieltä on Ruotsin Uumajaan.

Historia
Satama valmistui Vaskiluotoon vuonna 1893.

1990-luvulla sataman kautta kulki vuosittain miljoona matkustajaa. Matkustajamäärät kuitenkin putosivat myöhemmin voimaan tulleen EU-lainsäädännön jälkeen.

Vuonna 2012 sataman liikenteestä 85 prosenttia oli tuontia. Tavaraliikenteen määrä vuonna 2011 oli 1,6 miljoonaa tonnia. Vaasan satamaan johtavan Vaskiluodon sillan kantavuus on nostettu 600 tonniin, mikä mahdollistaa teollisuuden raskaita tiekuljetuksia.http://www.pohjalainen.fi/uutiset/maakunta/vaskiluodon-silta-ja-sininen-tie-saivat-palkinnon-1.1648455?localLinksEnabled=false

Sataman osat

Hiililaituri: 145 m, syvyys 9 m
Reininlaituri: 240 m, syvyys 5–7 m
Lauttalaituri: 2 kpl ro-ro-ramppeja, syvyys 5,7–6,8 m
Pohjoislaituri: 180 m, 2 kpl ro-ro-ramppeja, syvyys 5,5–7,5 m
Etelälaituri: 180 m, syvyys 5–9 m
Öljysatama: syvyys 9 m 
http://kvarkenports.com/finsk-webb/kvarken-ports/tietoa-meista/vaasa.html 

Omistus ja operointi

Vaasalla ja Uumajalla on yhteinen satamayhtiö Merenkurkun Satamat Oy (Kvarkenhamnar Ab), joka aloitti toimintansa 1. tammikuuta 2015.http://www.vaasa.fi/WebRoot/380444/Vaasa2010SubpageWithBanner.aspx?id=1256522  Valtioiden rajat ylittävä satamayhtiö on harvinainen ratkaisu – ainoa vastaavanlainen löytyi aikaisemmin Kööpenhaminasta ja Malmöstä.http://yle.fi/uutiset/vaasa_ja_uumaja_rakentavat_yhteista_satamayhtiota__ratkaisu_harvinaisuus_maailmalla/7275937

 Liikennöinti 
Huhtikuusta 2013 lähtien Vaasasta kulkee vaasalaisen varustamon Nordic Sea Linen rahtilaiva M/S Mimer Ruotsin Härnösandiin ja sieltä Saksan Bremerhaveniin.

Sataman rahti- ja matkustajaliikenteestä vastaa Vaasan ja Uumajan väliä liikennöivä NLC Ferry, jota markkinoidaan nimellä Wasaline. Aluksen nimi on M/S Wasa Express.http://www.wasaline.com/fi/ Vuonna 2014 Wasaline sopi rahtiyhteistyöstä Stena Linen kanssa. Rahti saapuu Italian Veronasta asti. Stena Line on ruotsalainen varustamo, joka hoitaa rahtiyhteyden Saksan Kielin ja Göteborgin välillä, ja Wasaline kuljettaa rahdin Uumajasta Vaasaan.http://yle.fi/uutiset/wasaline_rahtiyhteistyohon_stena_linen_kanssa/7516070 Göteborgin ja Uumajan välillä rahti kulkee rautateitse.http://www.vk.se/1293970/wasa-line-samarbetar-med-stena 

 Lähteet 

Aiheesta muualla
Teema 5. Kulttuuri: Faktalehti K13. Vaasan sataman historia ja kehitys (pdf)  (merenkurkku.fi)
Vaasan satama satamayhtiö Kvarken Hamnarin verkkosivuilla 
Vaasan satama Vaasan kaupungin verkkosivuilla 

Luokka:Vaasan liikenne
Luokka:Suomen Itämeren satamat
Luokka:Vaasan rakennukset ja rakennelmat
Luokka:Satama (Vaasa)